તા. ૩૧ જાન્યુઆરી, ૨૦૧૮ના રોજ આસામમાં જારી થયેલા નેશનલ રજિસ્ટર્ડ ઓફ સિટીઝન (ગછઈ)માં ૪૦ લાખ લોકોની બાદબાકીના સમાચાર પ્રસિદ્ધ થયા. આ સમાચારે સમગ્ર દેશમાં આસામમાં પ્રવેશેલા બાંગ્લાદેશી ઘૂસણખોરોનો મુદ્દો ફરી વખત ચર્ચાને ચકડોળે ચડાવ્યો. સુપ્રીમ કોર્ટે નિર્દેશ આપ્યો કે આસામનો એનઆરસી ફક્ત એક મુસદ્દો છે. સરકાર ૧૬મી ઑગસ્ટ સુધીમાં સ્ટાન્ડર્ડ ઓપરેટીંગ સિસ્ટમ તૈયાર કરી રજૂ કરે. જ્યારે સરકાર તરફથી ઘૂસણખોરોને દેશમાંથી દૂર કરવાનું વલણ સામે આવ્યું છે. આસામના ગેરકાયદે બાંગ્લાદેશી ઘૂસણખોરોનો મુદ્દો દાયકાઓ જૂનો છે. એને સમજવા માટે આસામ, બાંગ્લાદેશ, તેની આબાદી, આ વિવાદનાં કારણો તેના ઉકેલ માટે થયેલા રાજકીય અને સામાજિક પ્રયત્નો તથા વર્તમાનમાં તેનો શું ઉકેલ કરી શકાય તેના વિકલ્પો સમજવા જરી છે. આપણે બાંગ્લાદેશ અને આસામના ઇતિહાસથી માંડીને ક્રમશ: આ મુદ્દો સમજીએ.